b'\n_START_ARTICLE_\nTau2 Eridana\n_START_SECTION_\nNomenklatura\n_START_PARAGRAPH_\n\xcf\x84\xc2\xb2 Eridana (Latinizirano v Tau\xc2\xb2 Eridana) je Bayerjevo poimenovanje sistema. Zvezda je le ena iz sistema zvezd, ki si delijo Bayerjevo poimenovanje Tau Eridana._NEWLINE_Tradicionalno ime Angetenar izvira iz arabske besede Al \xe1\xb8\xa4in\xc4\x81yat an-Nahr, kar pomeni okljuk reke, blizu katere tudi le\xc5\xbei. Leta 2016 je IAU zaposlila Aktiv za imena zvezd (WGSN), da katalogizira in standardizira uradna imena zvezd. WGSN je 30. junija 2017 odobril ime Angetenar. Sedaj je to ime vklju\xc4\x8deno v Seznam IAU-odobrenih imen zvezd._NEWLINE_V kitaj\xc5\xa1\xc4\x8dini pomeni \xe5\xa4\xa9\xe8\x8b\x91 (Ti\xc4\x81n Yu\xc3\xa0n) Nebesni travnik, ki je tudi asterizem. Zvezde, ki ga sestavljajo so: Tau\xc2\xb2 Eridana, Gama Eridana, Pi Eridana, Delta Eridana, Epsilon Eridana, Zeta Eridana, Eta Eridana, Pi Kita, Tau\xc2\xb9 Eridana, Tau\xc2\xb3 Eridana, Tau\xe2\x81\xb4 Eridana, Tau\xe2\x81\xb5 Eridana, Tau\xe2\x81\xb6 Eridana, Tau\xe2\x81\xb7 Eridana, Tau\xe2\x81\xb8 Eridana in Tau\xe2\x81\xb9 Eridana. Drugo kitajsko ime za Tau\xc2\xb2 Eridana je \xe5\xa4\xa9\xe8\x8b\x91\xe4\xb9\x9d (Ti\xc4\x81n Yu\xc3\xa0n ji\xc7\x94, slovensko - "Deveta zvezda Nebesnega travnika").\n_START_SECTION_\nLastnosti\n_START_PARAGRAPH_\nTau\xc2\xb2 Eridana je stara zvezda orjakinja tipa K z zvezdnim razredom K0III. Spada v razred rde\xc4\x8dih orjakinj na vodoravni veji Hertzsprung-Russellovega diagrama, kar ka\xc5\xbee na to, da sedaj proizvaja energijo s termonuklearno fuzijo helija v skorji._NEWLINE_Po 660 milijon letih \xc5\xbeivljenja ima Tau\xc2\xb2 Eridana 2,4-kratno maso Sonca, narasla pa je na ve\xc4\x8d kot 8 Son\xc4\x8devih polmerov. Sveti s skoraj 43 Son\xc4\x8deve izsevnosti. Povr\xc5\xa1inska temperatura meri 5 049 K._NEWLINE_Je \xc4\x8dlanica Tankega galakti\xc4\x8dnega diska.'